07/04/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 31 de marzo de 2020, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Fene (IN407A 2019/065-1).

Resolución do 31 de marzo de 2020, da Xefatura Territorial da Coruña, pola que se concede a autorización administrativa previa, de construción e declaración de utilidade pública, en c oncreto, dunha instalación de distribución eléctrica no concello de Fene (expediente IN407A 2019/065-1). Expediente: IN407A 2019/065-1 Promotor: UFD Distribución Electricidad S. A. Instalación: Retranqueo LMTA. DC. CRN716A-ASN703-apoyo nº D24 Concello: Fene Feitos.1 O 25 de marzo de 2019, o promotor solicitou a autorización administrativa previa, a autorización administrativa de construción e a declaración de utilidade pública da instalación de distribución eléctrica indicada.2 Características técnicas: Tramo Liña eléctrica de media tensión aérea CRN716A (entre apoios D24 e D24/1) (Actuación nº1), a 15 kV., cunha lonxitude de 56 m., coa orixe en apoio nºD24 proxectado da LMT. CRN716A, no tramo entre o CT. Puntal (Expte.: 2016/944-1) e o CT. Marqués de Figueroa, 21 (Expte.: 2009/003-1), condutor tipo LA-110 mm2, e final en apoio nºD24/1 proxectado da LMT. CRN716A, no tramo entre o CT. Puntal (Expte.: 2016/944-1) e o CT. Marqués de Figueroa, 21 (Expte.: 2009/003-1). Tramo Liña eléctrica de media tensión aérea ASN703 (entre apoios D24 e D24/1) (Actuación nº2), a 15 kV., cunha lonxitude de 56 m., coa orixe en apoio nºD24 proxectado da LMT. ASN703, no tramo entre A Subestación de Astano (Expte.: 26.343) e o CT. Conces (Expte.: 51.929), condutor tipo LA-110 mm2, e final en n apoio nºD24/1 proxectado da LMT. ASN703, no tramo entre A Subestación de Astano (Expte.: 26.343) e o CT. Conces (Expte.: 51.929). 3 O proxecto someteuse ao trámite de información pública mediante resolución publicada nos seguintes medios: Resolución información pública: 2/5/2019. DOG: 15 de maio de 2019. BOP: 9 de maio de 2019. Xornal La Voz de Galicia: 9 de maio de 2019. Taboleiro de anuncios do concello: segundo certificado municipal do 31 de xullo de 2019.4 Durante o período en que se someteu ao trámite de información pública presentáronse as seguintes alegacións. -Jesus Nicolas Ruiz Valdepeñas Charlan (finca 1), mediante escrito do 13 de maio de 2019, solicita se declare a nulidade ou a anulabilidade do expediente por ser o mesmo contrario a dereito alegando, en síntese o seguinte: -O ancho das crucetas dos novos apoios aumenta en 900 mm o que aumenta a servidume de voo da liña. Isto non se reflicte na RBDA. -O proxecto incumpre o PXOM do Concello de Fene polo que a liña debería soterrarse para cumplilo. -O proxecto presentado incumpre o Proxecto Tipo de UFD. -A obra o prexudica xa que produce un aumento da servidume existente na súa finca ao aplicar a limitación á construción de edificacións do punto 5.12.2 do Real Decreto 223/2008. -Michael Alberto Borbujo Orzel, mediante escritos do 13 de xuño de 2019 e 22 de xullo de 2019, solicita deixar sen efecto a afección da súa finca e se adopte a súa proposta de trazado alternativo, alegando o en síntese o seguinte: -Que está afectado polo proxecto. Que na relación de bens e dereitos afectados aparece como descoñecido. Que se ve afectado pola colocación dun apoio na súa finca. -O proxecto non cumpre co PXOM do Concello de Fene. -O proxecto non cumpre o previsto no artigo 15 do RD 1955/2000. -O ancho das crucetas dos novos apoios aumenta en 900 mm o que aumenta a servidume de voo da liña. Isto non se reflicte na RBDA. -A obra o prexudica xa que produce un aumento da servidume existente na súa finca ao aplicar a limitación á construción de edificacións do punto 5.12.2 do Real Decreto 223/2008. -Propón como alternativa que se modifique o proxecto a un trazado soterrado. Destas alegacións déuselle traslado ao promotor, que contestou o seguinte. Contestación ás alegacións de Clara Ines Udrea Huza: -Non é necesario Incrementar a franxa de servidume que a día de hoxe ten constituída esta liña eléctrica. Xunta un informe técnico para xustificar este feito. -Consta no expediente informe favorable do Concello de Fene ao proxecto. -O promotor considera que o proxecto reúne as características técnicas esixibles e cumpre a normativa que lle é de aplicación. -Será o Xurado de Expropiación de Galicia o encargado de valorar o prexuízo ocasionado. Contestación ás alegacións de Michael Alberto Borbujo Orzel: -A parcela á que fai referencia o alegante non se ve afectada polas instalacións proxectadas.5 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6 Os servizos técnicos da xefatura territorial emitiron informe favorable sobre a dita solicitude. Consideracións legais e técnicas. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015). Lei 40/2015, do 1 de outubro, de réxime xurídico do sector público (BOE núm.236, do 2/10/2015). Lei 24/2013, do 26 de decembro, do sector eléctrico (BOE núm.310, do 27/12/2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27/12/2000). Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9/06/2014). Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18/09/2002). Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1/02/2017). Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25/12/2017). Lei do 16 de decembro de 1954, sobre expropiación forzosa (BOE núm.351, do 17/12/1954). Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 En relación coas alegacións formuladas e coas manifestacións do promotor, cómpre sinalar: -Non procede atender a solicitude realizada por Jesus Nicolas Ruiz Valdepeñas Charlan (finca 1), no relativo a súa solicitude de que se declare a nulidade ou a anulabilidade do expediente por ser o mesmo contrario a dereito polo seguinte: Segundo manifesta UFD Distribución Electricidade, S. A., a servidume de voo de que dispón, 6,5 metros a cada lado do eixe da liña, é dabondo para a modificación proxectada. As discrepancias sobre servidumes existentes deben resolverse na xurisdición civil. No expediente consta informe favorable do Concello de Fene ao proxecto. Con posterioridade a este informe remitíronse as alegacións ao concello, e este ratificouse. Non nos atopamos ante o tendido dunha nova liña, senón ante a modificación dunha existente. Non aplica o precepto invocado (punto 5.12.2 da ITC-LAT-7 RD 223/2008). A depreciación do inmoble pola limitación á construción derivada da existencia da liña xa se produciu coa entrada en vigor do RD 1955/2000 e o RD 223/2008, que afectan á construción de novas edificacións nas proximidades a liñas, e non coa modificación desta. En todo caso será o Xurado de Expropiación de Galicia o encargado de valorar o prexuízo ocasionado. -Non procede atender a solicitude de deixar sen efecto a afección da súa finca e de que se adopte a súa proposta de trazado alternativo realizada por Michael Alberto Borbujo Orzel, polo seguinte: A referencia catastral á que fai referencia o alegante non se corresponde coa da finca identificada co nº 2 no proxecto. A finca á que fai referencia o alegante non se atopa afectada pola instalación dun novo apoio. No expediente consta informe favorable do Concello de Fene ao proxecto. Con posterioridade a este informe remitíronse as alegacións ao concello, e este ratificouse. O artigo 15 do RD 1955/2000 non é de aplicación ás instalacións de distribución. Segundo manifesta UFD Distribución Electricidade, S. A., a servidume de voo de que dispón, 6,5 metros a cada lado do eixe da liña, é dabondo para a modificación proxectada. As discrepancias sobre servidumes existentes deben resolverse na xurisdición civil. A depreciación do inmoble pola limitación á construción derivada da existencia da liña xa se produciu coa entrada en vigor do RD 1955/2000 e o RD 223/2008m que afectan á construcións de novas edificacións nas proximidades a liñas, e non coa modificación desta. O soterramento da liña suporía un incremento de custe moi superior ao 10% indicado no artigo 161 do RD 1955/2000, polo que non pode ser considerado coma unha limitación á constitución de servidume de paso.4 No expediente consta un informe favorable dos servizos técnicos desta xefatura territorial. De acordo con todo o indicado, resolvo: 1 Conceder a autorización administrativa previa, a autorización administrativa de construción e a declaración de utilidade pública, en concreto, da instalación de distribución eléctrica indicada.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude coa cal deberá achegar a seguinte documentación: As declaracións de conformidade relativas ao material ou equipamento e as certificacións ou homologacións, se procede. Un certificado do director da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015), sen prexuízo de que os interesados poidan interpor calquera outro recurso que se considere pertinente. A Coruña, 31 de marzo de 2020 Isidoro Martínez Arca Xefe territorial da Coruña